**Cesvaines pirmsskolas izglītības iestādes „Brīnumzeme”**

**izglītības iestādes pašnovērtējuma ziņojums**

|  |  |
| --- | --- |
| Cesvainē, 2021. gada 1. decembrī |  |
| (vieta, datums) |  |

Publiskojamā daļa

SASKAŅOTS

|  |  |  |
| --- | --- | --- |
| Madonas novada pašvaldības domes priekšsēdētāja vietnieks |  |  |
| (dokumenta saskaņotāja pilns amata nosaukums) | | |
|  |  | Zigfrīds Gora |
| (paraksts) |  | (vārds, uzvārds) |
|  |  |  |
| (datums) |  |  |

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi vai uzsākot 2021./2022.māc.g. | Izglītojamo skaits, noslēdzot programmas apguvi vai noslēdzot 2021./2022.māc.g. |
| Nr. | Licencēšanas  datums |
| Vispārējās pirmsskolas izglītības programma | |  | | --- | | 010111111 | |  | V - 6373 | 24.04.2013. | 95 | 84 |
| Speciālās pirmsskolas izglītības programma izglītojamajiem ar valodas traucējumiem | |  | | --- | | 010155111 | |  | V- 4444 | 05.07.2011. | 3 | 1 |
| Speciālās pirmsskolas izglītības programma izglītojamajiem ar jauktiem attīstības traucējumiem | |  | | --- | | 010156111 | |  | V - 4445 | 05.07.2011. | 2 | 2 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 16 | Nodrošinājums ar pedagoģiskajiem kadriem ir stabils, taču bija vērojama liela saslimstība t.sk. arī ar Covid 19. |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | 1 | Ilgstoša darbnespēja |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 2 | Logopēda atbalsts pieejams bērniem jau no 2 gadu vecuma - 0,5 likmes, kā arī 0,5 likmes darbā ar bērniem no 5 līdz 7 gadiem.  Speciālais pedagogs -0,5 likmes speciālo programmu īstenošanā. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g. (kvalitatīvi un kvantitatīvi, izglītības iestādei un izglītības iestādes vadītājam).
     1. **Prioritāte- Pozitīva, uz savstarpēju cieņu balstīta, pedagogu, pedagogu un vecāku savstarpēja sadarbība, īstenojot kompetenču pieeju pedagoģiskajā procesā**
     2. Plānotais mērķis: Pilnveidot izglītības iestādes pedagogu savstarpējo sadarbību mācību procesa plānošanā un tā īstenošanā.
        1. Sasniedzamie rezultāti-kvalitatīvi:
           1. Mācību procesa plānošanā iesaistās visas mērķgrupas – pedagogi, atbalsta personāls, vecāki, izglītojamie.
           2. Plānošanas procesā ievērota pēctecība – pa vecumposmiem, ņemot vērā izglītojamā individuālo attīstības dinamiku, speciālās vajadzības.
        2. Sasniedzamie rezultāti-kvantitatīvi:
           1. Mācību procesa plānošanā iesaistās 100 % pedagogu un atbalsta personāls; 80% izglītojamo, 60% vecāku. vismaz 60%.
           2. Plānošanas procesa pēctecība tiks nodrošināta 90% pa vecumposmiem, ievērojot izglītojamā individuālās attīstības dinamiku, speciālās vajadzības 90%.
     3. **Plānotais mērķis:** Meklēt jaunu, inovatīvu pieeju kolektīva saliedēšanas pasākumu īstenošanā, ņemot vērā epidemioloģisko drošības pasākumu nosacījumus izglītības iestādē.
        1. Sasniedzamie rezultāti – kvalitatīvi:
           1. Stabila darbinieku emocionālā labjūtība, drošības sajūta, personīgā izaugsme, pieņemšana, uzticēšanās.
        2. Sasniedzamie rezultāti-kvantitatīvi:
           1. vismaz 60% izglītības iestādes darbinieku iesaistās saliedēšanas pasākumos un, to organizēšanā pēc uzaicinājuma;
           2. ir notikuši vismaz četri saliedēšanas pasākumi pēc darbinieku iniciatīvas, vismaz 30%
     4. **Plānotais mērķis:** Pilnveidot sadarbību ar izglītojamo vecākiem mācību procesā, abpusēji nodrošinot regulāru atgriezenisko saiti par izglītojamā sniegumu.
        1. Sasniedzamie rezultāti – kvalitatīvi:
           1. Vecāki regulāri saņem jēgpilnu, profesionāli pamatotu atgriezenisko saiti par bērna individuālo izaugsmi;
           2. Vecākiem sniegtā informācija par nepieciešamo atbalstu bērna individuālās izaugsmes pilnveidē ir uz sadarbību vērsta, konkrēta, saprotama, izpildāma;
           3. Vecāki izprot pedagogiem sniegtās atgriezeniskās saites nozīmi, līdzdalību sadarbībā.
        2. Sasniedzamie rezultāti-kvantitatīvi:
           1. 75% vecāku regulāri izrāda ieinteresētību par bērna gaitām pirmsskolas izglītības iestādē,
           2. 70% vecāku sniedz atgriezenisko saiti par veikumu sava bērna individuālās izaugsmes sekmēšanā.

1. **Izglītības iestādes darbības pamatmērķi**
   1. Izglītības iestādes misija – Demokrātiska, humāna, mūsdienīga, profesionāla, radoša, sabiedrībā atpazīstama pirmsskola.
   2. Izglītības iestādes vīzija par izglītojamo – Bērni sagatavoti pamatizglītības apguvei drošā, mērķtiecīgi veidotā, attīstošā un atbalstošā, uz sadarbību vērstā vidē.
   3. Izglītības iestādes vērtības cilvēkcentrētā veidā – Nodrošināt katra bērna personīgo izaugsmi pirmsskolas personāla un bērna vecāku mērķtiecīgā un līdzatbildīgā sadarbībā.
   4. 2020./2021.mācību gada darba prioritātes (mērķi/uzdevumi) un sasniegtie rezultāti.
      1. **Veicināt bērnam audzināšanas procesā būtisku tikumu izpratni: centība, laipnība, savaldība, drosme.**
         1. Sasniegtie rezultāti:
            1. Mācību procesā, daudzveidīgā darbībā bērni ir apguvuši prasmes– sasveicināšanās, atsveicināšanās, pateikt paldies par sadarbību, nebaidās lūgt palīdzību pieaugušajiem, cits citam; izprot sakarību starp centību un labu darba rezultātu; vislielākās grūtības rada prasme savaldīties- pagaidīt, mācīties zaudēt, nepaspēt, nedusmoties.
      2. **Saskarsmes prasmju veicināšana aktīvā saziņas procesā, uzsverot valodas nozīmīgumu.**
         1. Sasniegtie rezultāti:
            1. Visiem izglītības iestādē strādājošiem ir izpratne par pareizas latviešu valodas lietošanu ikdienā visos režīma momentos;
            2. analizējot rotaļnodarbības, citus atklātos pasākumus, liela vērība veltīta pedagogu valodai – terminu, jēdzienu lietošana, skaidra, bērniem viegli uztverama valoda, bez liekvārdības;
            3. daudzveidīgā rotaļdarbībā, pedagogu organizētās, bērnu pašvadītās sižeta rotaļās, īpaši tajās, kuras saistītas ar karjeras izglītību ( profesijas, eksperimenti), ir apgūti jauni vārdi, jēdzieni, saskarsmē – dialogi, brīvi, vai ar pieaugušā palīdzību izsaka viedokli, nebaidās kļūdīties, jautāt.
            4. Sākta lietot jauna saskarsmes forma starp visām mērķgrupām, komunikācija tiešsaistē dažādās digitālajās platformās (Zoom, Whatsapp, Google aptaujas u.c), gan attālinātā mācību procesa laikā, gan organizējot ikdienas darbu iestādē.
      3. **Pilnveidot pašapkalpošanās un labas uzvedības prasmes, ņemot vērā bērnu vecumposmu.**
         1. Sasniegtie rezultāti:
            1. Izstrādāti ieteikumi par vienotām prasībām pirmsskolā, ievērojot pēctecību, liekot uzsvaru uz patstāvību, pašvērtējumu – analītiski kritisku izvērtējumu;
            2. izstrādāti, kopīgi ar bērniem, grupu iekšējās kārtības noteikumi, izvietoti grupu telpās vizuāli materiāli, kas kalpo kā atgādnes, palīdz vērtēšanas procesā;
            3. veikti ieraksti bērnu novērošanas kartēs, kuros atspoguļotas problēmsituācijas, situāciju izvērtēšana, ieteikumi;
            4. labas uzvedības prasmju apguve tiek veicināta lomu rotaļās, tematiskajos pasākumos, apmeklējot izstādes, mācību ekskursijās – nepārtrauktā procesā sadarbojoties visām mērķgrupām.
2. **Kritēriju izvērtējums**
   1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē ir izstrādāta pašvērtēšanas sistēma, procesā iesaistītas visas mērķgrupas, tiek veikta iepriekšējā perioda rezultātu analīze. | Turpināt darbu pie iestādes pašvērtēšanas sistēmas uzlabojumiem- izvērtēt ārējo apstākļu ietekmi (epidemioloģiskie ierobežojumi), meklēt risinājumus. |
| Vadītājai ir laba izpratne par finanšu un resursu pārvaldību, par personāla vadības metodēm, iestāde pietiekami nodrošināta ar pedagoģisko un tehnisko personālu, labs materiāltehniskās bāzes nodrošinājums, laba iestādes telpu fiziskā vide, darbinieki izrāda ieinteresētību un iniciatīvu par nepieciešamajiem uzlabojumiem. | Administratīvi teritoriālās reformas rezultātā, iekļaujoties Madonas novadā, pilnveidot un aktualizēt stratēģiskās attīstības prioritātes. Personālresursu un materiāltehniskās bāzes pilnveidē, realizēt iestādes teritorijas labiekārtošanas un ārējās vides uzlabošanas projektu. |
| Vadītāja plāno iestādes attīstību saskaņā ar iestādes attīstības plānā izvirzītajiem mērķiem, uzdevumiem, ņemot vērā attīstības prioritātes izglītībā novada attīstības plānā. | Aktualizēt attīstības plānu, attīstības prioritātes saskaņojot ar Madonas novada izglītības attīstības stratēģiju. |
| Vadības komandai ir vienots redzējums par iestādes attīstības prioritātēm, sasniedzamajiem rezultātiem. | Mērķtiecīgāku komunikāciju ar visām mērķgrupām par izglītības iestādes attīstības prioritātēm, sasniedzamajiem rezultātiem. |
| Vadītāja plāno amata vienības optimāli nodrošinot pedagoģisko personālu, arī tehniskā personāla nodrošinājums ir pietiekams. Vadītāja novērtē personāla profesionālo kapacitāti, atbilstoši darbinieka stiprajām pusēm, deleģē pienākumus. | Iekļaujoties Madonas novada pašvaldībā, konstruktīvi vienoties par pedagoģiskā un tehniskā personāla nodrošinājumu, nodrošinot labu darba produktivitāti. |

* 1. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Vadītāja nodrošina iestādes darbības tiesiskumu, sadarbībā ar vadības komandu, jomu speciālistiem, iesaistot pedagoģisko personālu, vecākus, izstrādā iekšējos normatīvos dokumentus. | Aktualizēt Iekšējās kārtības noteikumus, Darba kārtības noteikumus, Kārtību par pedagogu naudas balvas vai prēmijas piešķiršanu. |
| Vadītāja izprot izglītības attīstības pamatnostādnes pirmsskolas izglītībā, regulāri pilnveido profesionālo kompetenci, patstāvīgi pieņem lēmumus, nebaidās uzņemties atbildību, ir prasīga pret sevi, analizē un izvērtē savu darbību, krīzes situācijās nebaidās pieņemt nepopulārus lēmumus, | Turpināt pilnveidot profesionālo kompetenci,  zināšanas par mūsdienīgu, elastīgu un mainīgu, izglītības iestādes vadības stratēģiju. |
| Vadītāja īsteno cieņpilnu uz vienlīdzības principiem balstītu komunikāciju, argumentē, pamato savu viedokli, sniedz atgriezenisko saiti, saskaņā ar iestādes un savām personīgajām vērtībām. | Pilnveidot zināšanas par krīzes laika komunikāciju – Covid 19 apstākļos. |
| Vadītāja ievēro ētikas principus, vārdu un darbu saskaņu, nebaidās paust savu viedokli,  ieklausās viedokļu dažādībā, cenšas pieņemt izsvērtu, iestādei labvēlīgāko lēmumu. | Papildināt zināšanas par emocionālās labjūtības nosacījumiem ilgstošas krīzes situācijās. |
| Vadītāja izprot aktuālos izglītības attīstības, izglītības kvalitātes, pirmsskolas politikas jautājumus, prioritātes. Vadītājai ir skaidrība par izglītības iestādes darbības sasaisti ar valstī noteiktajiem mērķiem, nozares plānošanas dokumentiem, izvērtējot iestādes darbību, sasniegtos rezultātus. | Pilnveidot darbu pie izglītības iestādes darbības popularizēšanas pilsētas, pagasta, novada līmenī. |
| Vadītāja aktīvi iesaistās pozitīvas pieredzes iepazīšanā, pārnesē, kompetencēs balstīta satura īstenošanā, izglītības kvalitātes paaugstināšanā izglītības iestādē, atbalsta, akcentē komandas darbu. | Veicināt pedagogu aktīvāku, drošāku iesaisti ilgtspējīgos projektos un aktivitātēs. |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Vadītāja mērķtiecīgi sadarbojas visos līmeņos – ar izglītības iestādes dibinātāju, izglītības jomu speciālistiem, juristu, Sociālo dienestu un citām ar iestādes darbību saistītām institūcijām, speciālistiem. | Veikt sistemātisku, konstruktīvu sadarbību ar Madonas novada pašvaldību, Izglītības pārvaldi, iekļaujoties jaunajā novadā pēc Administratīvi teritoriālās reformas (turpmāk -ATR ). |
| Bērnu mācīšanās pieredzi bagātinoša sadarbība ar Cesvaines pilsētas iestādēm – Cesvaines vidusskolu, Cesvaines bērnu un jauniešu centru, Cesvaines bibliotēku, Cesvaines kultūras namu, pansionātu, Cesvaines kultūras veicināšanas biedrību. | Turpināt sadarbību ar vietējo kopienu, organizācijām, iestādēm meklējot jaunas, inovatīvas sadarbības iespējas Covid 19 krīzes apstākļos |
| Laba sadarbības pieredze ar bērnu vecākiem, Iestādes padomi, vecāku pārstāvju iesaiste izglītības iestādes pašvērtēšanas procesā, pedagogu profesionālās kvalifikācijas izvērtēšanas darba grupā. | Sekmēt sadarbības sistemātiskumu, mērķtiecīgāk iesaistīt Iestādes padomi izglītības iestādes pašvērtēšanas procesā. |
| Vadība nodrošina pedagogiem iespēju profesionāli sadarboties mācību procesa organizēšanā, informācijas pārnesē – informatīvajās, metodiskā darba sanāksmēs, individuālās, grupu konsultācijās, darba grupās. | Pilnveidot pedagogu savstarpēju mācīšanos mācību procesa plānošanā, darbā ar eklasi. |
| Vadītāja sadarbojas ar tehnisko personālu, iesaista iestādes pašvērtēšanas procesā, nepieciešamo finanšu resursu plānošanā. | Pilnveidot sadarbību, iedrošinot mērķtiecīgāk iesaistīties sava darba pašvērtēšanas procesā. |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Visiem pedagogiem, t.sk. atbalsta personālam, ir nepieciešamā izglītība, profesionālā kvalifikācija, vairākiem pedagogiem ir divas augstākās izglītības, maģistra grāds. | Uzrunāt pedagogus paaugstināt profesionālo kapacitāti studējot maģistrantūrā. |
| Pedagoģiskā personāla noslodze ir optimāla, tiek nodrošināta kvalitatīva pirmsskolas izglītības mācību satura īstenošana, prioritātēs noteikto sasniedzamo rezultātu izpilde. | Piedāvāt pedagogiem supervīzijas vai citus līdzvērtīgus pasākumus, lai mazinātu emocionālās izdegšanas riskus. |
| Pedagogu tālākizglītība ir plānota atbilstoši iestādes izvirzītām prioritātēm. | Izvērtēt riskus tālākizglītības nodrošināšanā ilgstoši un bieži slimojošiem pedagogiem. |
| Atbilstoši plānam tiek īstenotas Labās prakses aktivitātes – atklātās rotaļnodarbības, pasākumi, karjeras dienas sadarbībā ar vecākiem. | Mērķtiecīgi meklēt inovatīvus risinājumus labās prakses pasākumu īstenošanai epidemioloģisko ierobežojumu laikā. |
| Vienam pedagogam ir pedagogu profesionālās kvalifikācijas trešā pakāpe. | Mērķtiecīgi veicināt pedagogus pieteikties savas profesionālās kvalitātes pakāpes ieguvei. |

1. **Informācija par lielākajiem īstenotajiem projektiem par 2020./2021.māc.g.**

To īsa anotācija un rezultāti.

Nav

1. **Informācija par institūcijām, ar kurām noslēgti sadarbības līgumi**
   1. Izglītības kvalitātes valsts dienests - par izglītības iestādes vadītāja profesionālās darbības novērtējumu, Lēmums Nr.3-21e/149 (02.11.2020. -06.12.2020).
   2. Latvijas Universitāte, Cēsu filiāle – par profesionālās kvalifikācijas praksi, skolotājam logopēdam (Līgums Nr.46-14/31,21.02.20121.);
   3. Latvijas Universitāte , Madonas filiāle – pirmsskolas skolotājs (Līgums Nr.48-14/523.02,2021.)
2. **Audzināšanas darba prioritātes trim gadiem un to ieviešana**
   1. Prioritātes (bērncentrētas, domājot par izglītojamā personību).
      1. Nodrošināt personību veidojošu un attīstošu audzināšanas procesu, izkopjot vērtības un tikumus.
      2. Kopt un uzturēt pirmsskolas tradīcijas, kultūras vērtības un izpausmes veidus.
   2. Galvenie secinājumi pēc mācību gada izvērtēšanas.
      1. Izglītības iestādē audzināšanas uzdevumi tiek īstenoti mērķtiecīgi, viengabalaini, pēctecīgi un regulāri, tos iekļaujot visās iestādes darba organizācijas jomās.
      2. Galvenā, nozīmīgākā audzināšanas darba, tikumu un vērtību iedzīvinātāja, uzturētāja ir katra bērna ģimene, kura ir atbalstošs pirmsskolas sadarbības partneris.
      3. Labākie panākumi audzināšanas darbā ir tajās grupās, kurās ģimenes, kā arī individuāli bērnu vecāki, aktīvi, atbalstoši iesaistās sadarbībā ar pirmsskolu.
3. **Citi sasniegumi**
   1. Jebkādi citi sasniegumi, par kuriem vēlas runāt izglītības iestāde (galvenie secinājumi par izglītības iestādei svarīgo, specifisko).
      1. Izglītības iestāde īpaši lepojas ar Iestādes padomes darbu, aktīvo iesaistīšanos, atbalstu iestādei svarīgu jautājumu risināšanā – par iestādes teritorijas labiekārtošanu, iestādei pieguļošās teritorijas uzturēšanu un labiekārtošanu, regulārās tikšanās reizēs ar dibinātāju – domes priekšsēdētāju, kurās guva skaidrojumu par situācijas risināšanas iespējām dotajā brīdī.
      2. Ļoti labā līmenī ir darbs ar izglītojamiem, kuri mācās speciālās izglītības programmās - Individuālo izglītības plānu īstenošanā, atbalsta pasākumu ieviešanā, īstenošanā, piemēram, logoritmikā: ir prezentēta pieredze Madonas reģionā, Labās prakses materiāli izmantoti logopēdijas studentu apmācībā, kā pozitīvs piemērs.
      3. Pedagogu iniciētas, retāk vadības ieteiktas, piedalīšanās konkursos u. c. aktivitātēs novada, reģiona, valsts līmenī, kuras organizē - valsts iestādes, sabiedriskās organizācijas, biedrības – bagātina pedagogu pieredzi, sniedz apstiprinājumu, par pedagogu varēšanu īstenojot inovatīvas, ikdienas darbā neierastas aktivitātes darbā ar izglītojamajiem, piemēram - Latvijas Tautas sporta asociācija “Eiropas jūdze”; sadarbība ar Latvijas valsts meži Kalsnavas arborētumu u.c .